               ЕВРОПЕЙСКА КОМИСИЯ
            Брюксел, 21.3.2022
            COM(2022) 117 final
            2022/0082(NLE)

            Предложение за
            РЕШЕНИЕ НА СЪВЕТА
            относно сключването на измененията на Международното споразумение за захарта от 1992 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Съюзът е страна по Международното споразумение за захарта
                     11 (наричано по-нататък „Споразумението“) и член на Международната организация за захарта (наричана по-нататък „МОЗ“). С Решение (ЕС) 2017/2242 на Съвета от 30 ноември 2017 г.
                     22 и с Решение (ЕС) 2019/2136 на Съвета
                     33 Комисията получи разрешение от Съвета да започне преговори с другите страни по Споразумението с цел неговото осъвременяване, по-специално по отношение на несъответствията между броя гласове и финансовите вноски на членовете и тяхната относителна позиция на световния пазар на захар.

                  Изменението на Споразумението беше договорено в консултация с работната група „Суровини“ (PROBA) и е в съответствие с указанията за водене на преговори, издадени от Съвета. Промените засягат следните три области: административния бюджет и вноските на членовете съгласно член 25; разширяването на целите, проучванията, оценките и научноизследователските дейности, даващи възможност за включване на други продукти, свързани със захарта (по-специално биоетанол), в обхвата на членове 1, 32, 33 и 34; както и правилата за назначаване на изпълнителния директор съгласно член 23.

                  По време на 59-ото заседание на Международния съвет за захарта, проведено на 26 ноември 2021 г., Международният съвет за захарта (наричан по-нататък „МСЗ“) гласува единодушно в подкрепа на препоръката към членовете на МОЗ да изменят Споразумението в съответствие с резултата от преговорите.

                  Целта на настоящото решение на Съвета е да се одобрят измененията и да се определят лицата, упълномощени да депозират от името на Съюза нотификацията за приемане на изменението на определеното за целта място.

               2.ПРАВНО ОСНОВАНИЕ

                  В съответствие с член 207, параграф 4 и член 218, параграф 6, буква а), точка v) от ДФЕС Комисията, като преговарящ по измененията на Споразумението, следва да направи предложение до Съвета за сключване, след одобрението на Европейския парламент, на измененията на Споразумението.

               3.ОТРАЖЕНИЕ ВЪРХУ БЮДЖЕТА

                  Съгласно действащите правила относно финансовите вноски в МОЗ частта на Съюза от финансовата вноска е останала на практика непроменена от 1992 г. насам, въпреки че оттогава световният пазар на захар се е променил значително, и по-специално относителната позиция на Съюза в него. В резултат на това Съюзът е поел непропорционално голяма част от бюджетните разходи
                     44.

                  С одобрението на изменението на член 25 от Споразумението, с който се уреждат вноските на членовете и приемането на административния бюджет, изчислението на разпределението на гласовете ще бъде по-добре съобразено с настоящите реалности на световния пазар на захар. Предвижда се преходен период от максимум десет години, по време на който годишната промяна в броя на гласовете се ограничава до 15 % през първите пет години и до 20 % за оставащата част от преходния период. Промяната в метода на изчисление ще намали броя на гласовете за бюджетни цели, разпределени на ЕС, което на свой ред ще намали вноската на ЕС в МОЗ.

               4.ДРУГИ ЕЛЕМЕНТИ

               •Подробно разяснение на отделните разпоредби на предложението

                  В съответствие с член 44, параграф 1 от Споразумението всеки член уведомява депозитаря за приемането на изменението в срока, определен от МСЗ. Съгласно графика, договорен от МСЗ, членовете разполагат със срок до 25 ноември 2022 г., за да получат одобрение за измененията в съответствие с конституционните си процедури. След получаване на одобрението и преди 30 юни 2023 г. членовете трябва да представят на генералния секретар на ООН в Ню Йорк нотификация на депозитар за приемането на измененията.

               2022/0082 (NLE)

               Предложение за

               РЕШЕНИЕ НА СЪВЕТА

               относно сключването на измененията на Международното споразумение за захарта от 1992 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4 във връзка с член 218, параграф 6, втора алинея, буква а), точка v) от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)Съюзът е страна по Международното споразумение за захарта от 1992 г. (наричано по-нататък „Споразумението“), което бе сключено от Съюза с Решение 92/580/EИO на Съвета
                  5
               , и член на Международната организация за захарта (наричана по-нататък „МОЗ“).

               (2)Въз основа на полученото разрешение, предоставено с решения (ЕС) 2017/2242
                  6
                и (ЕС) 2019/2136
                  7
                на Съвета, Комисията договори от името на Съюза изменение на Споразумението под ръководството на Конференцията на ООН за търговия и развитие.

               (3)Преговорите по измененията на Споразумението приключиха и формулировката беше одобрена от Международния съвет за захарта по време на 57-ата му сесия през ноември 2020 г. и на 58-ата му сесия през юни 2021 г.

               (4)За всички изменения, договорени по време на преговорите, трябва да бъде отправена препоръка до членовете на МОЗ от Международния съвет за захарта в съответствие с процедурата, заложена в член 44 от Споразумението.

               (5)С Решение (ЕС) 2021/1851 на Съвета
                  8
                Комисията получи разрешение да гласува в подкрепа на препоръка към членовете на МОЗ да изменят Споразумението по време на специалното гласуване, което се проведе на 59-ата сесия на Международния съвет за захарта през ноември 2021 г. Международният съвет за захарта гласува единодушно в подкрепа на препоръката.

               (6)В съответствие с член 44, параграф 1 от Споразумението всеки член на МОЗ трябва да уведоми депозитаря за приемането на измененията.

               (7)Измененията на Споразумението следва да бъдат одобрени от Съюза,

               ПРИЕ НАСТОЯЩОТО РЕШЕНИЕ:

               Член 1

               Измененията на Международното споразумение за захарта от 1992 г. се одобряват от името на Съюза.

               Текстът на измененията е приложен към настоящото решение.

               Член 2

               Комисията уведомява от името на Съюза депозитаря за приемането на измененията, както е предвидено в член 44, параграф 1 от Споразумението, за да изрази съгласието на Съюза да бъде обвързан от измененото споразумение.

               Член 3

               Настоящото решение влиза в сила на […] г
                  9
               .

               Съставено в Брюксел на […] година.

                     За Съвета

                     Председател

                        ФИНАНСОВА ОБОСНОВКА

                        FinancSt/10/
                           PSH/cl/830164

                        6.22.2022.1

                        ДАТА: 1.2.2022 г.

                        1.

                        БЮДЖЕТЕН РЕД:

                        14 20 03 06 Международни организации и споразумения

                        БЮДЖЕТНИ КРЕДИТИ:

                        B2022 5 300 000 EUR

                        2.

                        НАИМЕНОВАНИЕ:

                        Предложение за Решение на Съвета относно сключването на измененията на Международното споразумение за захарта от 1992 г.

                        3.

                        ПРАВНО ОСНОВАНИЕ: Член 207, параграф 4 и член 218, параграф 6, буква а), точка v) от Договора за функционирането на Европейския съюз

                        4.

                        ЦЕЛИ:

                        Целта на настоящото решение на Съвета е да се одобрят измененията и да се определят лицата, упълномощени да депозират от името на Съюза нотификацията за приемане на изменението на определеното за целта място, в съответствие с член 44, параграф 1 от Споразумението.

                        Изменението засяга административния бюджет и вноските на членовете (член 25); разширяването на целите, проучванията, оценките и научноизследователските дейности, даващи възможност за включване на други продукти, свързани със захарта (членове 1, 32, 33 и 34), и правилата за назначаване на изпълнителния директор (член 23).

                        По-конкретно член 25 предлага коригиран метод на изчисление и по-ефективен механизъм за актуализиране, за да се нормализира частта на ЕС от бюджетните разходи и отговорността в рамките на МОЗ.

                        5.

                        ФИНАНСОВО ОТРАЖЕНИЕ

                        ПЕРИОД ОТ 12 МЕСЕЦА

                           (в млн. евро)

                        ТЕКУЩА ФИНАНСОВА ГОДИНА

                        2022

                        (в млн. евро)

                        СЛЕДВАЩА ФИНАНСОВА ГОДИНА

                        2023

                        (в млн. евро)

                        5,0

                        РАЗХОДИ

                        -
                              ЗА СМЕТКА НА БЮДЖЕТА НА ЕС
                           (ВЪЗСТАНОВЯВАНИЯ/ИНТЕРВЕНЦИИ)

                        -
                              НА НАЦИОНАЛНИТЕ ОРГАНИ

                        -
                              ДРУГИ

                        -

                        -

                        -

                        5.1

                        ПРИХОДИ

                        -
                              СОБСТВЕНИ РЕСУРСИ НА ЕС
                           (НАЛОЗИ/МИТА)

                        -
                              НАЦИОНАЛНИ

                        2024 г.               (в млн. евро)

                        5.0.1

                        ОЧАКВАНИ РАЗХОДИ

                              -

                        5.1.1

                        ОЧАКВАНИ ПРИХОДИ

                        5.2

                        МЕТОД НА ИЗЧИСЛЕНИЕ:

                        6.0

                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?

                        ДА

                        6.1

                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?

                        -

                        6.2

                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?

                        -

                        6.3

                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?

                        ДА

                        ЗАБЕЛЕЖКИ:

                        Предложението може да има финансови последици от 2024 г. нататък, но понастоящем те не могат да бъдат количествено определени. Частта на Съюза от финансовата вноска ще варира в зависимост от крайния брой на получените от ЕС гласове след споразумението за изменение. Най-вероятно частта на ЕС ще намалее.

                     (1)
                  1
                        Решение на Съвета от 13 ноември 1992 г. относно подписването и сключването на Международното споразумение за захарта от 1992 г. (92/580/ЕИО) (ОВ L 379, 23.12.1992 г., стр. 15).

                     (2)
                  2
                        Решение (ЕС) 2017/2242 на Съвета от 30 ноември 2017 г. за разрешаване на започването на преговори за изменение на Международното споразумение за захарта от 1992 г. (ОВ L 322, 7.12.2017 г., стр. 29).

                     (3)
                  3
                        Решение (ЕС) 2019/2136 на Съвета от 5 декември 2019 г. за разрешаване на започването на преговори за изменение на Международното споразумение за захарта от 1992 г. (ОВ L 324, 13.12.2019 г., стр. 3—4).

                     (4)
                  4
                        Броят на гласовете, определен в съответствие с член 25, заедно със сумата за един глас се използват за изчисляване на финансовата вноска на всеки член в годишния бюджет на МОЗ.

                     (5)

                        Решение на Съвета от 13 ноември 1992 г. относно подписването и сключването на Международното споразумение за захарта от 1992 г. (92/580/ЕИО) (ОВ L 379, 23.12.1992 г., стр. 15).

                     (6)

                        Решение (ЕС) 2017/2242 на Съвета от 30 ноември 2017 г. за разрешаване на започването на преговори за изменение на Международното споразумение за захарта от 1992 г. (ОВ L 322, 7.12.2017 г., стр. 29).

                     (7)

                        Решение (ЕС) 2019/2136 на Съвета от 5 декември 2019 г. за разрешаване на започването на преговори за изменение на Международното споразумение за захарта от 1992 г. (ОВ L 324, 13.12.2019 г., стр. 3—4).

                     (8)

                        Решение (ЕС) 2021/1851 на Съвета от 15 октомври 2021 г. относно позицията, която трябва да се заеме от името на Европейския съюз в рамките на Международния съвет за захарта по отношение на измененията на Международното споразумение за захарта от 1992 г. и графикa за тяхното изпълнение (ОВ L 374, 22.10.2021 г., стр. 49—51).

                     (9)

                        Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.

    ---documentbreak---

               ЕВРОПЕЙСКА КОМИСИЯ
            Брюксел, 21.3.2022
            COM(2022) 117 final

            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            относно сключването на измененията на Международното споразумение за захарта от 1992 г.

               ПРИЛОЖЕНИЕ

               Международното споразумение за захарта от 1992 г. (наричано по-нататък „Споразумението“) се изменя, както следва:

               (1) Член 1 се заменя със следното:

               „Член 1

               Цели

               Целите на Международното споразумение за захарта от 1992 г. (наричано по-нататък „настоящото споразумение“), в светлината на резолюция 93 (ІV), приета от Конференцията на ООН за търговия и развитие, са:

               а)да гарантира засилване на международното сътрудничество по въпросите, които имат пряко или непряко отношение към захарта и подсладителите в света, включително производството на биоенергия и етанолово гориво от захарни култури;

               б)да създаде рамка за междуправителствени консултации за пазарите на захар и подсладители и пазарите на вторични продукти от захарната промишленост, както и на етанолово гориво на основата на захарни култури;

               в)да улесни търговията със захар чрез събиране и предоставяне на информация за световния пазар на захар и други подсладители, както и на биоенергия и етанолово гориво на основата на захарни култури;

               г)да насърчи повишеното търсене на захар и захарни култури, по-специално за нехранителни цели.“;

               (2)В член 23 параграф 1 се заменя със следното:

               „1. Съветът назначава изпълнителния директор със специално гласуване за период от четири години.  Назначението от Съвета става най-малко шест месеца преди началото на мандата на изпълнителния директор. Съветът може да назначи изпълнителния директор със специално гласуване за втори период от четири години. Изпълнителният директор се назначава за не повече от два мандата. Конкретните условия за назначението на изпълнителния директор се решават от Съвета.“;

               (3)Член 25 се заменя със следното:

               „Член 25

               Приемане на административния бюджет и вноски на членовете

                1. За целите на настоящия член членовете разполагат с 2000 гласа.

               2. а)Броят на гласове, с които разполага всеки член, се определя в съответствие с параграф 3 по-долу.

               б)Всеки член има най-малко шест гласа.

               в)Гласовете не могат да се делят. Цифрите могат да се закръглят при изчисленията и за да се гарантира, че са разпределени всички гласове.

               3.Гласовете се определят всяка година по следната процедура: всяка година, считано от 2023 г., към момента на публикуване на „Годишник за захарта“ от Международната организация за захарта броят на гласовете за всеки член се изчислява въз основа на следните показатели и тяхната относителна тежест:

               ·20 процента от гласовете въз основа на пропорционалната част на този член от общия износ на членовете, плюс

               ·20 процента от гласовете въз основа на пропорционалната част на този член от общия внос на членовете, плюс

               ·20 процента от гласовете въз основа на пропорционалната част на този член от общото производство на членовете, плюс

               ·20 процента от гласовете въз основа на пропорционалната част на този член от общото потребление на членовете, плюс

               ·20 процента от гласовете въз основа на пропорционалната част на този член от фактора, отразяващ общата способност за плащане на членовете. Факторът, отразяващ способността за плащане, се равнява на последните публикувани оценки за разпределението на разходите на Организацията на обединените нации.

               За всеки от горепосочените показатели броят на гласовете на всеки член се изчислява, като се използва средната стойност на този показател за последните 5 години, публикувана в последното издание на „Годишник за захарта“ на Организацията. Частта на всеки член в общата стойност на всички членове за посочените по-горе показатели се изчислява от изпълнителния директор. Всички горепосочени данни се съобщават на членовете в момента на извършване на изчисленията.

               4.В случай на присъединяване на член или членове след влизането в сила на настоящото споразумение, гласовете на този член или членове се определят съгласно метода на изчисление по параграфи 2 и 3. Гласовете на досегашните членове се преизчисляват, така че общият брой на гласовете да остане 2000.

               5.В случай на оттегляне на един или повече членове, гласовете на този или тези членове се разпределят между останалите членове въз основа на преизчислените части на 5-те показателя на членовете, така че общият брой на гласовете на всички членове да остане 2000.

               6. Преходни разпоредби:

               а)За целите на определянето на отправна точка за изчисляване на корекциите като основа ще се вземе положението с членството и гласуването през 2022 г.

               б)През първите 5 години от преходния период броят на гласовете на всеки член не може да бъде с повече от 15 % по-голям или по-малък от гласовете, договорени за предходната година, а през вторите 5 години от преходния период броят на гласовете на всеки член не може да бъде с повече от 20 % по-голям или по-малък от гласовете, договорени за предходната година. Закръгляването се разрешава, освен ако в резултат на закръгляването съгласно разпоредбите на параграф 2, буква в) броят на гласовете, разпределени на даден член, надвиши договорените проценти.

               в)За целите на определянето на размера на вноската на глас, неразпределените вследствие на прилагането на разпоредбите на параграф 6, буква б) гласове не се разпределят между другите членове. Следователно вноската на глас се определя спрямо така преизчисления общ брой на гласовете, при условие че те не надвишават 2000 гласа.

               г)Преходните разпоредби изтичат след 10 години.

               7. Разпоредбите на член 26, параграф 2 относно суспендирането на правото на глас в случай на неизпълнение на задълженията не са приложими към настоящия член.

               8. През втората половина на всяка година Съветът приема административния бюджет на Организацията за следващата година и определя размера на вноската на глас на членовете, необходима за финансиране на въпросния бюджет, след като се съобрази с разпоредбите на параграф 6 от настоящия член.

               9.Вноската на всеки член в административния бюджет се изчислява, като се умножи вноската на глас по броя на гласовете, с които той разполага по силата на настоящия член, а именно:

               а)за тези, които са членове към момента на окончателното приемане на административния бюджет, броя на гласовете, които имат тогава; и

               б)за тези, които стават членове след приемането на административния бюджет, броя на гласовете, които имат към момента на присъединяването си, съобразен с неизтеклата част от периода на прилагане на бюджета или бюджетите; вноските на другите членове остават същите.

               10.Със специално гласуване Съветът може да приеме необходимите разпоредби, за да смекчи ефекта от размера на вноските на членовете, ако към момента на приемането на административния бюджет за 2024 г. участието е намалено или при всяко значително намаление на участието, което би могло да се получи в бъдеще.“;

               (4)Член 32 се заменя със следното:

               „Член 32

               Информация и проучвания

               1.Организацията служи като център за събиране и публикация на статистически данни и проучвания в световен мащаб за производството, цената, вноса и износа, потреблението и стоковите наличности на продукти от сектора на захарта, както и относно данъците върху продукти от сектора на захарта.

               2. Членовете се задължават да предоставят на Организацията в срокове, определени от процедурните правила, всички статистически данни и други сведения, които по силата на въпросните процедурни правила, са ѝ необходими за изпълнение на функциите, които ѝ вменява настоящото споразумение. При нужда Организацията използва относими сведения, получени от други източници. Организацията не публикува никакви сведения, позволяващи да се идентифицират операции на лица или дружества, които произвеждат, обработват или търгуват с продукти от сектора на захарта.“;

               (5)Член 33 се заменя със следното:

               „Член 33

               Оценка на пазара, потребление и статистика

               1. Съветът създава Комитет по оценка на пазара на продукти от сектора на захарта, потребление и статистика, съставен от всички членове под председателството на изпълнителния директор.

               2. Комитетът разглежда редовно въпросите, имащи отношение към световната икономика на продуктите от сектора на захарта и съобщава резултата от обсъжданията на членовете, като за тази цел провежда заседания, обикновено два пъти в годината. Комитетът взима предвид всички относими сведения, събрани от Организацията по силата на член 32.

               3. Комитетът има следните задачи:

               а)води статистика на продуктите от сектора на захарта и анализира статистическите данни за производството, потреблението, стоковите наличности, международната търговия и цената на захарта;

               б)анализира поведението на пазарите и факторите, които им влияят, като обръща особено внимание на участието на развиващите се държави в световната търговия;

               в)анализира търсенето на продукти от сектора на захарта и влиянието на употребата на заместители, естествени или изкуствени, под каквато и да било форма, върху световното потребление и търговия с продукти от сектора на захарта;

               г)проучва други въпроси, одобрени от Съвета.

               4. Всяка година Съветът разглежда работна проектопрограма, придружена от прогноза за необходимите ресурси, изготвена от изпълнителния директор.“;

               (6)Член 34 се заменя със следното:

               „Член 34

               Научноизследователска и развойна дейност

               За постигане на целите, обявени в член 1, Съветът може да окаже съдействие както за научноизследователска и развойна дейност в икономиките на продуктите от сектора на захарта, така и за разпространение на резултатите, получени в тази област. За целта Съветът може да си сътрудничи с международни организации и научноизследователски институции, при условие че не поема никакви допълнителни финансови задължения.“;

               (7)Заглавието на приложението се заменя със следното:

               „Първоначално договорено разпределение на гласовете през 1992 г.“.


               ЕВРОПЕЙСКА КОМИСИЯ
            Брюксел, 21.3.2022
            COM(2022) 116 final
            2022/0081(NLE)

            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в подготовка за 19-ата среща на Конференцията на страните по Конвенцията по международната търговия със застрашени видове от дивата фауна и флора (CoP19 по CITES)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза при подготовка за 19-ата среща на Конференцията на страните по Конвенцията по международната търговия със застрашени видове от дивата фауна и флора във връзка с предвидените изменения на приложенията към Конвенцията.

               2.Контекст на предложението

               2.1.Конвенция по международната търговия със застрашени видове от дивата флора и фауна

               Конвенцията по международната търговия със застрашени видове от дивата фауна и флора („Конвенцията“ или CITES) има за цел да защити дивите животни и растения от прекомерна експлоатация чрез международната търговия. Конвенцията е в сила от 1 юли 1975 г.

               Европейският съюз и всичките негови държави членки са страни по Конвенцията
                  1
               .

               2.2.Конференция на страните по Конвенцията

               Конференцията на страните (CoP), установена съгласно член XI от Конвенцията, е управляващият орган на Конвенцията. Тя заседава на всеки 2—3 години, за да направи преглед на прилагането на Конвенцията. По-специално, за целите на настоящото предложение Конференцията на страните разглежда и приема предложения за изменение на списъците на застрашени видове животни и растения, включени в приложения I и II към Конвенцията.

               2.3.Предвидени решения на Конференцията на страните

               По време на 19-ата си среща (CoP19), която ще се проведе от 14 до 25 ноември 2022 г., Конференцията на страните трябва да вземе решение относно предложения за изменение на приложенията към CITES („предложения за включване в списъка“). Целта на включването на определени (групи от) видове в приложенията е да се следи и регулира (приложение II) или изцяло да се забрани (приложение I) търговията с тези видове.

               Като неразделна част от Конвенцията приложенията са правно обвързващи. Съгласно член XV, параграф 1, буква в) от Конвенцията поправките, приети от Конференцията на страните, започват да се прилагат 90 дни след нейното закриване.

               3.Позицията, която трябва да се заеме от името на Съюза

               Съгласно член XV, параграф 1 от Конвенцията всяка страна може да предложи изменения на приложение I или II, които да бъдат разгледани в рамките на CoP19. Текстовете на предложените изменения трябва да се внесат в секретариата на Конвенцията най-малко 150 дни преди срещата, т.е. до 17 юни 2022 г.

               Освен това съгласно член XVI от Конвенцията всяка страна може да представи на секретариата списък на видове, които тя смята, че са обект на регулиране в рамките на собственото ѝ законодателство с цел предотвратяване или ограничаване на експлоатацията и като нуждаещи се от сътрудничеството на други страни по Конвенцията при контрола на търговията. Такова представяне може да бъде направено по всяко време, но параграф 3 от Резолюция 9.25 (Rev. CoP18) на Конференцията на страните по CITES съдържа препоръка страната, която възнамерява да включи даден вид в приложение III, да информира секретариата за своето намерение поне 3 месеца преди Конференцията на страните. Целта е да се гарантира влизането му в сила на същата дата като измененията на приложения I и II, приети на срещата.

               Ако бъдат приети, предложенията за включване в списъка могат да повлияят на правилата на ЕС, тъй като те ще доведат до изменения на съответното законодателство на Съюза, по-специално на приложението към Регламент (ЕО) № 338/97 на Съвета
                  2
               , където трябва да бъдат отразени промените в приложенията към Конвенцията. Това би довело до установяването на ограничения върху търговията от, към и в границите на ЕС за видовете, засегнати от тези промени. Представянето по член XVI от Конвенцията има подобни правни последици.

               От известно време насам експерти от държавите — членки на ЕС, и от Комисията разглеждат различни таксономични групи, за да определят видовете, които са застрашени поради международната търговия и съответно биха могли да отговарят на критериите за включване в едно от приложенията към CITES, във връзка с представянето на предложения от Съюза за включване на тези видове в списъка по време на или по повод на CoP19. В резултат на посочените съображения, в предложеното решение на Съвета са отразени 12 проектопредложения за включване на видове в приложение I или II към CITES.

               Едното от предложенията се отнася до прехвърлянето на вида Cuora galbinifrons от приложение II към CITES в приложение I в съответствие със заключението на Комитета за животните по CITES, според което видът отговаря на критериите по член II, параграф 1 от CITES за включване в приложение I
                  3
               , а именно, че той е застрашен от изчезване и е обект на търговия.

               Съгласно другите единадесет предложения отделни видове или групи видове (включени в по-висок таксономичен ранг) следва да бъдат тепърва включени в приложение II към CITES в съответствие с критериите в член II, параграф 2 от Конвенцията и с допълнителните насоки от Резолюция 9.24 на Конференцията на страните (Rev. CoP17). Във всеки от случаите оценката се основава на научната литература и на други източници на научна информация, които включват категоризация на вида съгласно Червения списък на застрашените видове, съставен от Международния съюз по опазване на природата (IUCN), и данни за търговията, получени от търговската база данни на CITES (когато такива са налични), както и специфична за всяка държава информация относно природозащитния статус на видовете и съществуващите мерки за защита.

               Тези проектопредложения за включване в списъка бяха разгледани на заседанията на експертната група на управленските органи на държавите членки за CITES и на среща ad hoc на представители на научните органи на държавите членки за CITES. В съответствие с Резолюция 9.24 на Конференцията на страните (Rev. CoP17) Комисията проведе консултации и с държавите на разпространение на видовете, чието включване в списъка се обмисля. Комисията потърси тяхното мнение относно евентуалното включване в списъка към Конвенцията, насърчи ги да споделят съответната научна информация и — в случаите, когато държавите на разпространение подкрепиха предложението за включване в списъка, ги прикани да се присъединят към ЕС в представянето на предложението на секретариата. За пролетта на 2022 г. са планирани специални срещи със заинтересовани страни от ЕС и с представители на трети държави относно потенциалните предложения на ЕС за включване в списъка.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат задължителен характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  4
               .

               4.1.2.Приложение в конкретния случай

               Конференцията на страните е орган, създаден със споразумение, а именно CITES.

               Измененията на приложения I и II към CITES, по които Конференцията на страните трябва да вземе решение, представляват актове с правно действие. Тъй като те са неразделна част от Конвенцията, изменените приложения ще бъдат обвързващи съгласно международното право.

               Въпреки че за уведомяването във връзка с приложение III не се изисква решение на Конференцията на страните, от съображения за последователност е целесъобразно то да бъде включено в настоящото решение, като се има предвид, че измененията в приложение III също засягат Регламент (ЕО) № 338/97 на Съвета.

               Измененията на приложенията не допълват, нито изменят институционалната рамка на Конвенцията.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Предвидените решения на Конференцията на страните преследват цели и имат части в областта на околната среда и търговията. Тези елементи на предвидения акт са неразривно свързани, без никой от тях да е акцесорен по отношение на другия.

               Поради това материалноправното основание за предложеното решение включва следните разпоредби: член 192, параграф 1 и член 207, параграф 3 и параграф 4, първа алинея.

               4.3.Заключение

               Правното основание за предложеното решение следва да бъде член 192, параграф 1 и член 207 от ДФЕС във връзка с член 218, параграф 9 от ДФЕС.

               2022/0081 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в подготовка за 19-ата среща на Конференцията на страните по Конвенцията по международната търговия със застрашени видове от дивата фауна и флора (CoP19 по CITES)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 192, параграф 1 и член 207, параграф 3 и параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията по международната търговия със застрашени видове от дивата фауна и флора („Конвенцията“) бе сключена от Съюза с Решение (ЕС) 2015/451 на Съвета от 6 март 2015 г.
                  5
                и влезе в сила на 1 юли 1975 г.

               (2)Съгласно член XI, параграф 3 от Конвенцията Конференцията на страните може, наред с другото, да приема решения за изменение на приложения I и II към Конвенцията.

               (3)Освен това съгласно член XVI от Конвенцията всяка страна може да представи на секретариата списък на видове, които тя смята, че са обект на регулиране в рамките на собственото ѝ законодателство с цел предотвратяване или ограничаване на експлоатацията и като нуждаещи се от сътрудничеството на други страни по Конвенцията при контрола на търговията.

               (4)На своята 19-а среща (14—25 ноември 2022 г.) Конференцията на страните има задача да приеме решения по предложения за изменение на приложения I и II към CITES. Страните трябва да представят такива предложения до 17 юни 2022 г. на секретариата на Конвенцията.

               (5)Предлагането на видове за включване в приложение III, за което не се изисква решение от Конференцията на страните, трябва да бъде направено поне 3 месеца преди всяка от нейните срещи.

               (6)Целесъобразно е да се определи позицията, която трябва да се заеме от името на Съюза по отношение на предложенията за включване в списъците, които да бъдат представени на Конференцията на страните, тъй като измененията на приложенията ще бъдат обвързващи за Съюза.

               (7)Предложената позиция, която трябва да се заеме по предложенията за включване в списъците, които трябва да бъдат разгледани от Конференцията на страните, се основава на експертен анализ на техните предимства, в съответствие с критериите, установени в Конвенцията, и в светлината на най-добрите налични научни доказателства. Тези доказателства подкрепят конкретните предложения за включване в списъка, направени с настоящото решение, за да се гарантира, че търговията със съответните видове не застрашава тяхното оцеляване в дивата природа,

               ПРИЕ НАСТОЯЩОТО РЕШЕНИЕ:

               Член 1

               Предложенията, които Съюзът трябва да направи за изменение на приложенията към CITES по време на или по повод на 19-ата среща на Конференцията на страните по Конвенцията по международната търговия със застрашени видове от дивата фауна и флора, са посочени в приложение 1.

               Член 2

               Предложението за включване в приложение III към CITES, което Съюзът трябва да направи по време на или по повод на 19-ата среща на Конференцията на страните по Конвенцията по международната търговия със застрашени видове от дивата фауна и флора, е посочено в приложение 2.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение (ЕС) 2015/451 на Съвета от 6 март 2015 г. относно присъединяването на Европейския съюз към Конвенцията по международната търговия със застрашени видове от дивата фауна и флора (CITES) (ОВ L 75, 19.3.2015 г., стр. 1—3).

                     (2)

                        Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях  (ОВ L 61, 3.3.1997 г., стр. 1—134).

                     (3)

                        Точка 20.3.8 от обобщения протокол от 28-ото заседание на Комитета (проведено през 2015 г.), който е публикуван на следния адрес: https://cites.org/sites/default/files/eng/com/ac/28/E-AC28-SumRec.pdf

                     (4)

                        Решение на Съда на ЕС от 7 октомври 2014 г. по дело Германия/Съвет, C-399/12, ECLI:EU:C:2014:2258, т. 61—64.

                     (5)

                        OВ L 75, 19.3.2015 г., стр. 1—3.

    ---documentbreak---

               ЕВРОПЕЙСКА КОМИСИЯ
            Брюксел, 21.3.2022
            COM(2022) 116 final

            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в подготовка за 19-ата среща на Конференцията на страните по Конвенцията по международната търговия със застрашени видове от дивата фауна и флора (CoP19 по CITES)

               ПРИЛОЖЕНИЕ 1

               Изменения на приложения I и II към CITES, които да бъдат предложени от ЕС

                        Таксономична група

                        Таксон (общоприето име)

                        Предложение

                        Влечуги

                        Physignathus cocincinus
                        (Китайска водна агама)

                        Включване в приложение II

                        Cuora galbinifrons
                        (Индокитайска кутийковидна костенурка)

                        Прехвърляне от приложение II в приложение I

                        Земноводни

                        Laotriton laoensis
                        (Голям лопатоопашат тритон)

                        Включване в приложение II

                        Нулева квота (изходен код W) за търговски цели

                        Agalychnis lemur
                        (Лемурова листна жаба)

                        Включване в приложение II

                        Нулева квота (изходен код W) за търговски цели

                        Риби

                        Всички от вида Sphyrnidae spp. (акули чук), които все още не са включени в приложение II

                        Включване в приложение II

                        Безгръбначни

                        Thelenota ananas, T. anax,
                        T. rubralineata
                        (Морска краставица)

                        Включване в приложение II

                        Дървета

                        Khaya spp.
                        (Африкански махагони)
                        Популации в Африка

                        Включване в приложение II с анотация #17

                        Afzelia spp.
                        (Афцелия)
                        Популации в Африка

                        Включване в приложение II с анотация #17

                        Dipteryx spp.

                        Включване в приложение II с анотация #17

                        Handroanthus spp.
                        (Бигнониеви дървета); Tabebuia spp. и Roseodendron spp.

                        Включване в приложение II с анотация #17

                        Pterocarpus spp.
                        (Падук)
                        Популации в Африка

                        Включване в приложение II [с анотация #17]

                        Други растения

                        Rhodiola spp.

                        Включване в приложение II с анотация #2

    ---documentbreak--- NA ---documentbreak---

               ЕВРОПЕЙСКА КОМИСИЯ
            Брюксел, 21.3.2022
            COM(2022) 116 final

            ПРИЛОЖЕНИЕ
            към
            Предложение заРешение на Съвета
            относно позицията, която трябва да се заеме от името на Европейския съюз в подготовка за 19-ата среща на Конференцията на страните по Конвенцията по международната търговия със застрашени видове от дивата фауна и флора (CoP19 по CITES)

               ПРИЛОЖЕНИЕ 2

               Предложение на ЕС за изменение на приложение III към CITES

               Virginijus Sinkevičius

               Комисар по въпросите на околната среда,

               океаните и рибарството

               Брюксел, […] г.

               Ref. Ares (2022) save number

               Г-жа Ivonne Higuero

               Генерален секретар

               Конвенция по международната търговия със застрашени видове от дивата фауна и флора (CITES)

               Avenue de la Paix 8-14

               1211 Geneva 10

               SWITZERLAND

               Уважаема г-жо Higuero,

               От името на Европейския съюз имам честта да представя за включване в приложение III към CITES съгласно член XVI, параграф 1 от Конвенцията вида

               Caribena versicolor.

               Видът е ендемичен на остров Мартиника (Франция). В съответствие с член XVI, параграф 4 от Конвенцията, към настоящото предложение е приложено копие от съответното национално законодателство за опазването на този вид.

               В съответствие с параграф 3 от Резолюция 9.25 (Rev. CoP18) това допълнение към приложение III следва да влезе в сила на същата дата като измененията на приложения I и II, приети на 19-ата среща на Конференцията на страните по Конвенцията.

               С уважение,

               Virginijus Sinkevičius

               Приложение:
                     Копие от постановлението на Франция от 3 август 2017 г. за съставяне на списък на Arachnidae, които са представени на територията на Мартиника и са защитени на цялата територия на страната, и за определяне на реда и условията за тяхното опазване.


               ЕВРОПЕЙСКА КОМИСИЯ
            Брюксел, 12.5.2021
            COM(2021) 237 final
            2021/0121(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Общия съвет на Световната търговска организация по отношение на искането на Европейския съюз за удължаване на срока на действие на освобождаването от задължения в рамките на СТО, позволяващо предоставянето на автономни търговски преференции за Западните Балкани

               ОБЯСНИТЕЛЕН МЕМОРАНДУМ

               1.Предмет на предложението

               Целта на настоящото предложение е да се установи позицията, която трябва да се заеме от името на Съюза в рамките на Общия съвет на Световната търговска организация (СТО), във връзка с предвиденото приемане на решение за удължаване на срока на действие на освобождаването от задължения в рамките на СТО, позволяващо на Европейския съюз (ЕС) да предоставя автономни търговски преференции на Западните Балкани.

               2.Контекст на предложението

               2.1.Маракешкото споразумение за създаване на Световната търговска организация

               Маракешкото споразумение за създаване на Световната търговска организация („Споразумението за СТО“) влезе в сила на 1 януари 1995 г.

               Европейският съюз е страна по Споразумението.

               2.2.Министерска конференция и Общ съвет на Световната търговска организация

               Съгласно член IV, параграф 1 от Споразумението за СТО Министерската конференция има правомощията да взема решения относно всички въпроси по многостранните търговски споразумения.

               Съгласно член IV, параграф 2 от Споразумението за СТО в периода между заседанията на Министерската конференция нейните функции се изпълняват от Общия съвет.

               Съгласно член IХ, параграф 1 Споразумението за СТО, СТО обичайно взема своите решения с консенсус.

               2.3.Предвиденият акт на Общия съвет на СТО

               Съгласно член IХ, параграф 3 от Споразумението за СТО при изключителни обстоятелства отделна страна членка може да бъде освободена от задължение.

               По искане на ЕС Общият съвет на СТО може да приеме решение за удължаване на срока на действие на съществуващото освобождаване от задължения в рамките на СТО, което позволява на ЕС да предоставя автономни търговски преференции на Западните Балкани („предвиденият акт“).

               Съществуващото освобождаване от задължения изтича на 31 декември 2021 г. Поради това целта на предвидения акт е срокът на действие на освобождаването от задължения да се удължи до 31 декември 2026 г.

               Предвиденият акт ще стане обвързващ за членовете на СТО, в съответствие с член IX, параграф 3, както и с член II, параграф 2 от Споразумението за СТО, който гласи: „Споразуменията и отнасящите се към тях правни актове в приложения 1, 2 и 3 <…>, задължителни за всички страни членки, представляват неразделни части от това споразумение.“.

               3.Позиция, която трябва да се заеме от името на Съюза

               На 16 декември 2020 г. Европейският парламент и Съветът приеха Регламент (ЕС) 2020/2172 за удължаване на срока на прилагане на автономни търговски преференции до 31 декември 2025 г.
                  1
                за продукти с произход от Западните Балкани (Албания, Босна и Херцеговина, Косово
                  2*, Черна гора, Северна Македония и Сърбия). Търговските преференции първоначално бяха предоставени с Регламент (ЕО) № 2007/2000 на Съвета
                  3
               , изменян и удължаван неколкократно след това.

               Ако Европейският съюз не бъде освободен в необходимата степен от задълженията си по член I, параграф 1 от Общото споразумение за митата и търговията (ГАТТ) от 1994 г. и член XIII от ГАТТ от 1994 г., би се наложило третирането, предоставено с автономните търговски преференции, да се разшири, така че да обхване всички други членове на СТО.

               Поради това е необходимо ЕС да представи искане за удължаване на срока на действие на освобождаването от задължения в рамките на СТО за автономните търговски преференции, предоставени от ЕС на Западните Балкани съгласно член IX, параграф 3 от Споразумението за СТО за допълнителен срок от пет години — до 31 декември 2026 г. Освен внасянето на това искане ЕС следва да подкрепи приемането му в Общия съвет на СТО.

               Това ще е четвъртото удължаване на срока на действие на освобождаването от задължения, първоначално предоставено на 8 декември 2000 г. до 31 декември 2006 г.
                  4
               , и последно удължено на 7 декември 2016 г.
                  5
                Причината за първоначалното освобождаване от задължения и удължаванията на срока му на действие е трайната трудна икономическа ситуация в региона, както и фактът, че преференциалното третиране на допустимите продукти, което Съюзът предоставя на тези държави, има за цел да насърчи икономическото развитие по начин, който е в съответствие с целите на ГАТТ от 1994 г.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган.

               4.1.2.Приложение в конкретния случай

               Общият съвет на СТО е орган, създаден със споразумение, а именно Споразумението за СТО.

               Актът, който Общият съвет има за задача да приеме, представлява акт с правно действие. Предвиденият акт ще бъде обвързващ съгласно международното право в съответствие с член II, параграф 2 и член IX, параграф 3 от Споразумението за СТО.

               Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с общата търговска политика.

               Поради това материалноправното основание за предложеното решение е член 207, параграф 4, първа алинея.

               4.3.Заключение

               Правното основание на предложеното решение следва да бъде член 207, параграф 4, първа алинея във връзка с член 218, параграф 9 от ДФЕС.

               2021/0121 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Общия съвет на Световната търговска организация по отношение на искането на Европейския съюз за удължаване на срока на действие на освобождаването от задължения в рамките на СТО, позволяващо предоставянето на автономни търговски преференции за Западните Балкани

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за създаване на Световната търговска организация („Споразумението за СТО“) беше сключено от Съюза с Решение 94/800/ЕО на Съвета
                  6
                и влезе в сила на 1 януари 1995 г.

               (2)Съгласно член II, параграф 2 от Споразумението за СТО споразуменията и отнасящите се към тях правни актове в приложения 1, 2 и 3 („многостранни търговски споразумения“), включително Общото споразумение за митата и търговията от 1994 г. (ГАТТ от 1994 г.), задължителни за всички страни членки, представляват неразделни части от това споразумение.

               (3)Съгласно член IV, параграф 1 от Споразумението за СТО Министерската конференция може да взема решения по всички въпроси, свързани с многостранните търговски споразумения. Министерската конференция се състои от представители на всички членове и заседава най-малко веднъж на две години. Съгласно член IV, параграф 2 от Споразумението за СТО в периода между заседанията на Министерската конференция нейните функции се изпълняват от Общия съвет. Съгласно член IХ, параграф 1 от същото споразумение СТО обичайно взема своите решения с консенсус.

               (4)В съответствие с член IХ, параграф 3 от Споразумението за СТО при изключителни обстоятелства Министерската конференция може да взема решения за освобождаване на отделна страна членка от задължение, произтичащо от Споразумението за СТО или от някое от многостранните търговски споразумения.

               (5)Съюзът получи освобождаване от задълженията си по член I, параграф 1 от ГАТТ от 1994 г. за първи път на 8 декември 2000 г. до 31 декември 2006 г.
                  7
               , последно удължено на 7 декември 2016 г. до 31 декември 2021 г., в степента, необходима да позволи на Съюза да предостави преференциално третиране на допустими продукти с произход от Западните Балкани.

               (6)На 16 декември 2020 г. Европейският парламент и Съветът приеха Регламент (ЕС) 2020/2172 и отново удължиха срока на прилагане на автономните търговски преференции до 31 декември 2025 г.
                  8
                за Западните Балкани (Албания, Босна и Херцеговина, Косово
                  9
               , Черна гора, Северна Македония и Сърбия).

               (7)При липсата на освобождаване от задължения в рамките на СТО прилагането от страна на Съюза на автономните търговски преференции за Западните Балкани до 31 декември 2025 г. ще трябва да бъде разширено, така че да обхване всички други членове на СТО.

               (8)Искането за удължаване на срока на действие на освобождаването, позволяващо предоставянето на автономни търговски преференции за Западните Балкани, е оправдано предвид трайната трудна икономическа ситуация в региона, както и факта, че преференциалното третиране на допустимите продукти, което Съюзът предоставя на тези държави, има за цел да насърчи икономическото развитие по начин, съгласуван с целите на ГАТТ от 1994 г., а не да създава пречки за търговията на други членове на СТО. Следователно изключителните обстоятелства, които обосновават удължаването на срока на действие на освобождаването от задълженията по член I, параграф 1 и от член XIII от ГАТТ от 1994 г., все още са налице.

               (9)Целесъобразно е да се установи позицията, която трябва да се заеме от името на Съюза в Общия съвет на СТО, тъй като удължаването на срока на действие на освобождаването във връзка с автономните търговски преференции, предоставени от Съюза на Западните Балкани, ще бъде обвързващо за членовете на СТО,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Общия съвет на Световната търговска организация, е да се поиска удължаване до 31 декември 2026 г. на срока на действие на съществуващото освобождаване от задължения в рамките на СТО във връзка с автономните търговски преференции, предоставени от Съюза на Западните Балкани, и да се подкрепи приемането на това искане.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) 2020/2172 на Европейския парламент и на Съвета от 16 декември 2020 г. за изменение на Регламент (ЕО) № 1215/2009 на Съвета за въвеждане на изключителни търговски мерки за страни и територии, участващи или свързани с процеса на стабилизиране и асоцииране, осъществяван от Европейския съюз (ОВ L 432, 21.12.2020 г., стр. 7).

                     (2)
                  *
                        Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.

                     (3)

                        ОВ L 240, 23.9.2000 г., стр. 1. Регламентът е последно изменен с Регламент (ЕО) № 530/2007 (ОВ L 125, 15.5.2007 г., стр. 1), кодифициран с Регламент (ЕО) № 1215/2009 на Съвета от 30 ноември 2009 г. (ОВ L 328, 15.12.2009 г., стр. 1).

                     (4)

                        WT/L/380.

                     (5)

                        G/C/W/731.

                     (6)

                        Решение 94/800/ЕО на Съвета от 22 декември 1994 г. относно сключването от името на Европейската общност, що се отнася до въпроси от нейната компетентност, на споразуменията, постигнати на Уругвайския кръг на многостранните преговори (1986—1994 г.) (ОВ L 336, 23.12.1994 г., стр. 1).

                     (7)

                        WT/L/380.

                     (8)

                        Регламент (ЕС) 2020/2172 на Европейския парламент и на Съвета от 16 декември 2020 г. за изменение на Регламент (ЕО) № 1215/2009 на Съвета за въвеждане на изключителни търговски мерки за страни и територии, участващи или свързани с процеса на стабилизиране и асоцииране, осъществяван от Европейския съюз (ОВ L 432, 21.12.2020 г., стр. 7).

                     (9)
                  *
                        Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.